钦定古今图书集成/明伦汇编/交谊典/第065卷 > 《上学士舍人启》前人
## 钦定古今图书集成/明伦汇编/交谊典/第065卷 > 《上学士舍人启》前人

某步类寿陵，文惭涣水。登高能赋，本乏才华。独立闻
诗，空遵诣道。在蜀郡而惟希狗监，溯河流而未及龙
门。常叹美玉在山，但扬异彩；更恐崇兰被迳，每隔殊
溱。徒自沉埋，谁能攀襭。一旦雕于敏手，佩以幽襟。免
使琳惭，宁贻蕙叹。潜虞末路，未有良期。今乃受荐神
州，争雄墨客。容持砚席，莫识津涂。既而归汝运祖，先
逢谢，尚丹阳传教，取觅张凭。辉华居何准之前，名第
在冉耕之列。俄生藻秀，便出泥沙。谁言“献辂车𫐉，先
期毕命？犹惧吹竽乐府，未称知音。倘更念毛𬨎，终思
翼长。赎彼在途之厄，仍遗生刍；脱于鸣坂之劳，兼贻
半菽。平生企望，终始依投。不任感恩干冒之至。”